***1.*** ***Кратка обобщена информация за осъществената контролна дейност за месец април 2019 г. и резултати от извършената контролна дейност.***

През месец април 2019 г. служителите от „Контрол и охрана“ в дирекциите на националните паркове са извършили 153 броя проверки на 49 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1529 броя. Съставени са 4 акта за установяване на административни нарушения (АУАН) и са дадени 18 броя предписания. Издадени са 11 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

През месец април са съставени 86 броя констативни протокола (КП) за осъществен контрол и извършени проверки. Извършени са 250 броя проверки, вписани в *Дневника на служителя парковата охрана*. Издадени са 3 наказателни постановления.

На територията на парка ловът и дивечоразвъдната дейност са забранени. Основните задачи на парковата охрана са именно в тази посока. През месец април с цел превенция, бяха извършени проверки съвместно с Държавните горски стопанства, в ниската част на парка и в граничните зони,.

Извършени са 94 броя проверки от парковата охрана за незаконен лов, отразени в зачислените им дневници и седмични рапорти до главните инспектори на паркови участъци. Извършени са и 6 броя проверки за незаконен риболов.

През отчетният период са съставени 29 броя констативни протоколи за извършени проверки за незаконен лов и 1 брой констативен протокол за незаконен риболов, съставени са по 1 брой констативен протокол за проверки за незаконен лов в резерватите „Юлен“ и „Баюви дупки – Джинджирица“.

През месеца са извършени 126 броя проверки от парковата охрана, отразени в зачислените им дневници и седмични рапорти до главните инспектори на парковите участъци.

През периода са съставени 28 брояКП за извършени проверки, съставени са и 3 броя КП за извършени проверки за незаконна сеч на територията на резерват „Баюви дупки- Джинджирица“. Също така са съставени 9 броя КП за извънредни проверки с цел недопускане на незаконна сеч на територията на парка на основание Заповед № РД-26/01.03.2018г. на директора на парка. В резултат на предприетите действия и извършени проверки,през месеца не е допусната незаконна сеч на територията на парка.

Извършени са 6 броя проверки от парковата охрана на състоянието на парковите архитектурни елементи, отразени в зачислените им дневници и седмични рапорти до главните инспектори на ПУ. През отчетният период не са констатирани нарушения.

През периода са съставени 6 броя констативни протоколи за извършени проверки по поставените условия в становища издадени от Дирекция “НП Пирин“, за съгласуване на дейности и решения на МОСВ, като не са констатирани нарушения.

Извършени са 15 броя проверки от парковата охрана, отразени в зачислените им дневници и седмични рапорти до главните инспектори на ПУ, по въведените забрани с Плана за управление на НП „Пирин“ за каране на ски извън маркираните ски-писти и трасета и използването на моторизирани средства, освен при неотложни дейности в горите и спасителни акции на територията на парка. Съставени са 10 брояконстативни протоколи за извършени проверки. Не са констатирани нарушения на територията на парка през месец април.

През отчетния период не са съставяни констативни протоколи за извършени проверки на сгради и съоръжения, които са предмет на концесията. Причина за нереализиране на част от планираните проверки са лошите атмосферни условия и наличието на дебела снежна покривка в парка.

Извършени са 3 броя проверки от парковата охрана, отразени в зачислените им дневници и седмични рапорти до главните инспектори на Парковите участъциотносно въведените забрани с ПУ на НП „Пирин“ за незаконно бивакуване. Не се констатирани нарушения на територията на парка.

**2.2. НП „Рила“**

Във връзка с осъществяване на контролната дейност на територията на Национален парк „Рила“ за месец април 2019 г., служителите „Паркова охрана и контрол“ са извършили общо 37 бр. проверки, за които са съставени предупредителни и констативни протоколи. 24 бр. от тях са на сгради, водохващания и други съоръжения, а в 13 бр. са отразени проверки по разрешителни и съгласувателни заповеди на директора на Дирекция „Национален парк Рила“ и други. За същия период, служителите, на които е поверена охраната на защитените територии, са осъществили 337 бр. проверки за Отдел „КО-Юг“ и 544 бр. за Отдел „КО-Север“, отразени в предоставените им *Дневници на служителя парковата охрана*. Няма съставени констативни протоколи за установяване на административно нарушение.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 37 броя проверки за отчетния период, покрити с констативни и предупредителни протоколи, 20 бр. са планирани, а 17 бр. - извънредни. Извършени са 24 бр. на сгради и съоръжения, намиращи се на територията на Националния парк и Резерват „Риломанастирска гора“, а 13 бр. са по съгласувателни и разрешителни заповеди, издадени от директора на Дирекция „Национален парк Рила“ и други.

При проверките, осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина - 287 бр. Тези, свързани с бракониерство са 136 бр., 75 бр. проверки са извършени във връзка със състоянието на реките и езерата и незаконен риболов, 21 бр. са свързани със замърсяване на защитената територия, 42 бр. проверки - по границите на Национален парк „Рила“ и резерватите с държавните горски стопанства и общини, 38 бр. на пътища и пътни съоръжения, 24 бр. във връзка с наличието/липсата на табели и тяхното състояние. 39 бр. от извършените проверки са относими към състоянието на екопътеките и кътовете за отдих и бивакуване и 33 бр. на туристически пътеки. 27 проверки са направени за състоянието на ВиК и други водопреносни съоръжения на територията на парка, 3 бр. за паленето на огън извън определените за тази цел места, 21 бр. на хижи и заслони, 15 бр. – МПС, 10 бр. проверки на туристи, 7 бр. на електропроводи, попадащи на територията на НП „Рила“, дейности - 24 и ведомствени сгради – 22 бр. Проверки по издадени заповеди (съгласувателни, разрешителни), вписани в дневниците на служителите „Паркова охрана и контрол“ – 40.

През месец април 2019 г. няма съставени констативни протоколи за установяване на административно нарушение. Съставени са два броя АУАН. Издадени са три броя наказателни постановления за налагане на административна санкция.

За отчетния период, отново голяма част от усилията на служителите „Паркова охрана и контрол“ бяха насочени в противодействие на нерегламентираното движение на моторни шейни през защитената територия. Направени са проверки по подадени сигнали.

От дейността на служителите „Паркова охрана и контрол“ през месец април и засиления превантивен контрол могат да се отбележат следните резултати:

1. По всички съставени предупредителни протоколи се извършват проверки и се следи за спазване на предписанията, посочени в тях.

2. Няма констатирани случаи на бракониерство, както и за незаконен риболов.

3. Не са констатирани замърсявания, както около хижите, заслоните, така и около кътовете за отдих и местата за бивакуване.

4. При направените проверки на табели и информационни табла, палене на огън, не са констатирани нарушения.

5. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция на някой от тях са съставени протоколи.

6. Всички пътища на територията на Парка са проходими, няма паднали и надвиснали дървета, които да възпрепятстват преминаването.

7. Създадена е незабавна организация и са направени проверки по постъпили сигнали за нерегламентирано движение на моторни шейни на територията на Национален парк „Рила“.

**2.3. НП „Централен Балкан“ (НПЦБ)**

През месец април 2019 г. служителите от отдел „Контрол и охрана“ (КО) в Дирекция „Национален парк Централен Балкан“ (ДНПЦБ) са извършили 30 бр. проверки на обекти, собственици, ползватели, посетители и паркова инфраструктура, като са съставени 27 бр. констативни протоколи и 3 бр. предупредителни протоколи. Проверени са общо 17 бр. обекта, от които 13 бр. инфраструктурни обекта. Причина за нереализиране на част от планираните проверки са лошите атмосферни условия във високата част на планината.

Срещу физически лица са съставени 2 бр. акта за установяване на административни нарушения за паркиране на МПС извън определените и обозначени паркинги със свободен достъп на територията на НПЦБ без писмено съгласуване от ДНПЦБ.

Издадени са 66 бр. съгласувателни писмо по реда на §7 от ПЗР на ЗЗТ.

Издадени са 5 бр. наказателни постановления.

Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 398 бр.

Приоритетни в контролно-охранителната дейност на ДНПЦБ през април 2019 г. бяха: превантивен и текущ контрол по отношение предотвратяване и установяване на нарушения, свързани с опазване фауната и горите от посегателства и състояние на инфраструктурата на достъпните в този сезон места в защитената територия. Продължиха и мероприятията по охрана в горите с цел предотвратяване на незаконни посегателства върху тях. Вниманието на служителите паркова охрана беше фокусирано върху основните групи потенциални нарушители, а именно: ловните и дърводобивни бракониери, собственици и ползватели на туристически и инфраструктурни обекти в парка, посетители на НП с МПС.

Продължиха и проверките в резерватите в НПЦБ с цел противодействие на заплахата от ловни бракониери и иманяри.

С подобряване на климатичните условия е улеснен достъпа с МПС по пътищата в ниската част на парка, поради което се обърна засилено внимание за оперативни действия при извършване на текущия контрол.

За успешно противодействие на заплахите при осъществяване на контролната и охранителна дейност, приоритетно бяха планирани и реализирани мероприятия съгласно създадената и добре функционираща схема с приоритет на така наречените „горещи“ точки в „критични“ времеви периоди – рано сутрин и привечер, като приоритетни за контрол бяха:

* райони с висок степен на риск за ловно бракониерство;
* зони в горски територии по границата на парка и около обекти разположени в парка – традиционно обект на дърводобивни посегателства;
* гранични райони намиращи се в съседство с ловни площи на ловните дружини и дивечовъдни райони от прилежащите населени места;
* териториите на деветте резервата в НПЦБ, както и на двата резервата извън парка, управлявани от ДНПЦБ – поддържан резерват „Чамджа“ и резерват „Еленова гора“;
* туристически пътеки и туристическата инфраструктура на парка с цел установяване тяхното експлоатационно състояние, относно безопасното им използване от посетителите.
* достъпните пътища в НПЦБ.

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това не са допуснати съществени увреждания и загуби на биологично разнообразие.

През месец април 2019 г. се затвърди негативната тенденция за активизиране на лицата, нарушаващи режима за движение с МПС на територията на НПЦБ, като тази заплаха към настоящия момент е овладяна (съставени са 2 бр. АУАН на нарушители и 2 бр. предупредителни протоколи). Продължава нерегламентираното присъствие на коне на цялата територия на НП. Извършени са проверки на туристическите и инфраструктурни обекти (съставени са 17 бр. КП). Намалява реалната заплаха от посегателства върху горските територии, липсват констатирани нарушения, като се очаква повишаване на такава върху безлесната територия поради настъпващия пасищен сезон (съставени са 2 бр. КП).

В резултат на добре планираните и предприети мерки във връзка с контролната и охранителна дейност, през месеца няма данни за допуснати значителни увреждания върху живата и нежива природа, както и данни за нарушение на естествените процеси в парка, липсват установени строително-ремонтни дейности на обекти от инфраструктурата. Запазено е благоприятното природозащитно състояние на природните местообитания и видове.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.